|  |  |
| --- | --- |
| **REPUBLIKA HRVATSKA**  **KARLOVAČKA ŽUPANIJA**  **OSNOVNA ŠKOLA „SLAVA RAŠKAJ“**  PODGRAJ 10A, 47280 OZALJ  KLASA: 112-02/24-01/9  URBROJ: 2133-35-24-1  Tel: 047/731-112 Ozalj, 4.11.2024. |  |

Na temelju članka 107. st. 6. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23), članka 38. Statuta OŠ „Slava Raškaj“, Ozalj te članka 6. Pravilnika o načinu i postupku zapošljavanja u OŠ „Slava Raškaj“, Ozalj, ravnateljica škole raspisuje

**NATJEČAJ**

za popunu radnog mjesta

* **tajnik/ica školske ustanove**, 1 izvršitelj/ica, na **određeno nepuno** radno vrijeme (20 sati ukupnog tjednog radnog vremena).
* Mjesto rada je u sjedištu Škole, a prema potrebi izvan mjesta sjedišta.
* Naknada za prijevoz: **potpuna** **naknada**
* Natječaj vrijedi od**: 5.11.2024. do 13.11.2024.**

UVJETI:   
Uz opće uvjete za zasnivanje radnog odnosa sukladno Zakonu o radu (NN broj 93/14, 127/17, 98/19, 151/22, 46/23, 64/23), kandidati moraju ispunjavati i posebne uvjete propisane Zakonom o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23).

Prema čl. 105. st. 16. Zakona o odgoju i obrazovanju u osnovnoj i srednjoj školi poslove tajnika može obavljati osoba koja je završila:

a) sveučilišni integrirani prijediplomski i diplomski studij pravne struke ili stručni diplomski studij javne uprave

b) stručni prijediplomski studij upravne struke, ako se na natječaj ne javi osoba iz točke a) navedenog stavka.

Uz vlastoručno potpisanu prijavu na natječaj kandidati trebaju dostaviti:

* životopis
* diplomu odnosno dokaz o stečenoj stručnoj spremi
* dokaz o državljanstvu
* uvjerenje nadležnog suda da kandidat nije pod istragom te da se protiv kandidata ne vodi kazneni postupak glede zapreka za zasnivanje radnog odnosa iz čl. 106. Zakona, ne starije od dana raspisivanja natječaja
* elektronički zapis ili potvrdu o podacima evidentiranim u matičnoj evidenciji HZMO-a

U prijavi na natječaj potrebno je naznačiti za koje radno mjesto se kandidat prijavljuje te osobne podatke podnositelja prijave (osobno ime, adresa stanovanja, broj telefona odnosno mobitela, e-mail adresa).

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23).

Kandidati potrebne dokumente dostavljaju isključivo u preslikama, koje se neće vraćati. Nakon odabira kandidata, a prije potpisivanja ugovora o radu, odabrani će kandidat priložiti originalnu ili ovjerenu dokumentaciju.

Na natječaj se ravnopravno mogu javiti osobe oba spola.

Kandidat koji je stekao obrazovnu kvalifikaciju u inozemstvu dužan je uz prijavu na natječaju priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma (NN 57/96, 21/00.- Odluka Ustavnog suda RH) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN 158/03, 198/03, 138/06 I 45/11) te u skladu sa Zakonom o reguliranim profesijama i priznavanja inozemnih stručnih kvalifikacija (NN 82/15, 70/90, 47/20, 123/23) rješenje Ministarstva znanosti i obrazovanja o priznavanju stručne kvalifikacije radi pristupa reguliranoj profesiji.

Ako kandidat ostvaruje pravo prednosti pri zapošljavanju temeljem posebnih zakonskih propisa dužan je u prijavi pozvati se na to pravo i dostaviti propisanu dokumentaciju kojom dokazuje svoju prednost. Navedeni kandidati imaju prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23) uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. st.1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN 84/21) uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. st.1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju temeljem članka 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19) uz prijavu na natječaj, dužan je osim dokaza o ispunjavanju traženih uvjeta, priložiti rješenje ili potvrdu o priznatom statusu iz kojeg je vidljivo spomenuto pravo, izjavu da dosada nije koristio pravo prednosti prilikom zapošljavanja po toj osnovi te dokaz iz kojega je vidljivo na koji je način prestao radni odnos kod posljednjeg poslodavca.

Kandidat koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom ( NN br. 157/13, 152/14, 39/18 i 32/20) dužan je u prijavi na natječaj pozvati se na to pravo i priložiti sve dokaze o ispunjenju traženih uvjeta, kao i dokaz o invaliditetu.

Nepotpune i nepravodobne prijave neće se razmatrati, te se osobe koje podnesu takve prijave ne smatraju kandidatima prijavljenim na natječaj.

Sukladno odredbama čl. 7., st. 11. Pravilnika o postupku i načinu zapošljavanja u OŠ „Slava Raškaj“, Ozalj termin i način održavanja procjene kandidata prijavljenih na natječaj će se objaviti na web stranici Škole. Kandidati se neće posebno pozivati te ukoliko ne pristupe procjeni, smatrat će se da su odustali od prijave na natječaj.

Osobe koje ne ulaze na listu kandidata Škola ne obavještava o razlozima istog sukladno odredbama članka 7. stavka 16. Pravilnika o postupku i načinu zapošljavanja u OŠ „Slava Raškaj“, Ozalj.

Sukladno odredbama Opće uredbe o zaštiti podataka broj (EU) 2016/679 i Zakona o provedbi Opće uredbe o zaštiti podataka (NN br. 42/18) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati i objaviti na mrežnim stranicama Škole, isključivo u svrhu provođenja natječajnog postupka.

Prijave s dokumentacijom u zatvorenoj omotnici dostaviti neposredno ili poštom na adresu: OŠ „Slava Raškaj“, Ozalj, s naznakom „**za natječaj**-**tajnik/ica školske ustanove**“.

Rok za podnošenje prijava je osam dana od dana objave ovog natječaja na mrežnim stranicama Hrvatskog zavoda za zapošljavanje Područni ured Karlovac, te mrežnim stranicama i oglasnoj ploči Škole odnosno od 5.11.2024. do 13.11.2024. godine.

O rezultatima natječaja kandidati će biti obaviješteni u zakonskom roku putem web stranice Škole sukladno čl. 15. Pravilnika o postupku i načinu zapošljavanja u OŠ „Slava Raškaj“, Ozalj.

Ravnateljica škole:

Gordana Basar, dipl. učitelj